สังเกตกระดองเต่า สังเกตลักษณะเด่นอื่นๆ
กระดองของเต่าเพศผู้และเพศเมียจะมีลักษณะแตกต่างกันเล็กน้อย คือ กระดองของเต่าเพศเมียที่โตเต็มวัยจะยาวกว่ากระดองของเต่าเพศผู้ที่โตเต็มวัยเล็กน้อย  หากจะใช้วิธีนี้ระบุเพศของเต่า คุณต้องมั่นใจว่าเต่านั้นโตเต็มวัยแล้ว คุณอาจคิดว่าเต่าเป็นเพศผู้เพราะกระดองที่สั้นกว่า แต่จริงๆ มันอาจเป็นเพศเมียที่ยังโตไม่เต็มวัยและสามารถโตได้มากกว่านี้ก็ได้ ขนาดของเต่านั้นใช้ระบุเพศไม่ได้เสมอไป เพราะบางครั้งเต่าเพศผู้ขนาดใหญ่อาจมีขนาดเท่ากับเต่าเพศเมียขนาดเล็กก็ได้ ดังนั้นนอกจากขนาดของเต่าแล้ว คุณควรดูลักษณะอื่นๆ ประกอบกันไปด้วย การสังเกตส่วนท้องของเต่านั้น ให้อุ้มเต่าขึ้นมาอย่างระมัดระวัง เต่าไม่ชอบให้อุ้มเพราะฉะนั้นมันอาจพยายามที่จะกัดคุณ ดังนั้นควรจับมันจากส่วนท้าย เพราะจะทำให้มันกัดคุณไม่ได้ เมื่อค่อยๆ พลิกตัวเต่า คุณก็จะเห็นส่วนท้องของมัน ส่วนท้องของเต่าเพศผู้จะเว้าเข้าด้านในเล็กน้อย ส่วนเพศเมียจะแบนราบเสมอกัน  ในระหว่างการผสมพันธุ์ ส่วนท้องที่เว้าเข้าด้านในของเต่าเพศผู้นั้นจะช่วยให้มันสามารถอยู่บนกระดองของเพศเมียได้โดยไม่กลิ้งตกลงไป ส่วนท้องที่มีลักษณะแบนราบของเพศเมียนั้น ช่วยให้เต่าเพศเมียมีพื้นที่ในการเก็บไข่มากขึ้น ในขณะที่เต่าเพศผู้ผสมพันธุ์นั้นหางของมันอาจถูกส่วนท้องกดทับได้ เต่าเพศผู้จึงมักมีรอยบากรูปตัว V ที่ส่วนปลายสุดของกระดอง เพื่อใช้เป็นที่เก็บหางตอนที่เต่าผสมพันธุ์ เต่าบางสายพันธุ์มีลักษณะเฉพาะภายนอกที่สามารถบ่งบอกเพศได้ โดยบางสายพันธุ์สามารถระบุเพศได้จากสี  เต่ากล่องอเมริกัน (The American box turtle) ร้อยละ 90 ของเต่าชนิดนี้ เพศผู้จะมีนัยต์ตาสีแดงหรือสีส้ม ในขณะที่เพศเมียจะมีสีน้ำตาลหรือสีเหลือง นอกจากนั้นเพศเมียยังมีกระดองที่นูนสูงและกลมกว่า ในขณะที่เพศผู้มีกระดองที่เตี้ยกว่าและเป็นรูปวงรีหรือรูปไข่ เต่าซัน (Sun turtle หรือ painted turtle)  ส่วนท้องของเต่าเพศผู้จะเป็นสีน้ำเงิน ถ้าไม่มีสีน้ำเงินแสดงว่าเป็นเพศเมีย เต่าเพศผู้จะใช้เล็บของมันเกาะกระดองของเพศเมียระหว่างผสมพันธุ์ นอกจากนั้นยังใช้ต่อสู้ ประกาศอาณาเขต และป้องกันอาณาเขตของมันด้วย  ดังนั้นเล็บที่ขาหน้าของเต่าเพศผู้นั้นจะยาวกว่าเล็บของเพศเมีย ถ้าคุณมีเต่าทั้งสองเพศ ให้ลองเอามาเทียบกันดูแล้วคุณจะเห็นลักษณะดังกล่าวได้ชัดเจนมาก สำหรับเต่าญี่ปุ่น (The Red-eared Slider)  เล็บเท้าของเพศผู้และเพศเมียจะมีลักษณะที่แตกต่างกันอย่างชัดเจน เต่าเพศผู้และเพศเมียจะมีช่องเปิดหรือช่องขับถ่ายบริเวณใต้หาง ซึ่งเรียกว่า ทวารร่วม โดยทวารร่วมของเต่าเพศผู้กับเพศเมียจะอยู่คนละตำแหน่งกัน  ทวารร่วมของเต่าเพศเมียจะมีลักษณะกลมและเป็นรูปดาวมากกว่าเต่าเพศผู้ และมักอยู่ใกล้กับลำตัวตรงบริเวณโคนหาง และเกือบจะติดกับกระดอง ทวารร่วมของเต่าเพศผู้จะยาวและมีลักษณะเป็นช่องมากกว่า อยู่บริเวณข้อที่สามจากหาง เนื่องจากอวัยวะสืบพันธุ์ของเต่าเพศผู้อยู่บริเวณหาง หางของมันจึงยาวและหนากว่าหางของเพศเมีย ในขณะที่หางของเพศเมียจะสั้นและบางกว่า ให้ระวังไว้เสมอว่าขนาดของเต่าทั้งสองเพศนั้นคาบเกี่ยวกัน ดังนั้นจึงไม่สามารถใช้ระบุเพศได้เสมอไป วิธีที่ดีที่สุดในการระบุเพศของเต่าคือ การพิจารณาจากข้อสังเกตต่างๆ ที่ได้กล่าวไปแล้วร่วมกัน และควรตระหนักไว้เสมอว่าบางวิธีนั้นอาจเชื่อถือได้น้อยกว่าวิธีอื่นๆ ถ้าคุณสังเกตแล้วพบว่ามันบ่งชี้ไปทางเพศใดเพศหนึ่ง แสดงว่าคุณแยกเพศของเต่าได้ถูกต้องแล้วล่ะ แต่ถ้ามันบ่งชี้ไปในสองทิศทาง คุณควรให้สัตวแพทย์ตรวจเพื่อระบุเพศดีกว่า  ถ้าคุณไม่ค่อยมั่นใจกับข้อสรุปของคุณนัก ก็รอให้เต่าของคุณโตกว่านี้หน่อยแล้วค่อยลองสังเกตใหม่อีกครั้ง เพราะการระบุเพศของเต่าตอนที่มันยังเด็กนั้นทำได้ยากมาก คุณอาจต้องรอหลายปีกว่าเต่าของคุณจะโตเต็มวัย และสามารถระบุเพศของเต่าได้อย่างแน่ชัด
สังเกตกระดองเต่า. สังเกตส่วนท้องของเต่า (plastron). สังเกตรอยบากบนกระดองเต่า. สังเกตลักษณะเฉพาะของเต่าแต่ละสายพันธุ์. สังเกตเล็บของเต่า. สังเกตทวารร่วม (cloaca) ของเต่า. สังเกตขนาดของหาง. ระบุเพศของเต่าโดยพิจารณาจากข้อสังเกตต่างๆ ร่วมกัน.
https://www.wikihow.com/Tell-If-a-Turtle-Is-Male-or-Female https://www.wikihow.com/Tell-If-a-Turtle-Is-Male-or-Female
Examining the Turtle’s Shell Checking for Details